Dalam episod lepas, kita lihat cara Zaman Pembaharuan mengubah Eropah
daripada kotoran menjadi tempat yang penuh dengan lukisan
dan hal ini menyedarkan ramai orang yang berkuasa
untuk mengukuhkan kedudukan mereka.
Namun revolusi cuma permulaan.
Manusia akan maju
dengan menggunakan besi dan elektrik.
Kemajuan akan mula dalam era baru yang mudah dan menghiburkan,
namun juga mengugut kewujudan semua hidupan di bumi.
Jadi, kosong-kosong.
Minggu ini tentang kebangkitan mesin di bumi…
PENYAMPAI DOKUMENTARI LANDMARK
dan juga di Cunk On Earth.
EPISOD EMPAT: KEBANGKITAN TEKNOLOGI
Selama berabad, semua alam semula jadi daripada manusia kepada lembu,
hidup dengan ini,
iaitu udara segar.
Jika tidak pernah dengar tentang udara,
ia sejenis campuran gas halimunan yang menagihkan
sehinggalah kita mengalami gejala penarikan
dalam beberapa minit sekiranya bekalan terputus.
Kebergantungan ini buat pesaing udara iaitu air, cemburu.
Air perlu tingkatkan permainannya.
Ia perlu menjadi lebih diperlukan oleh kita,
iaitu tuan semula jadinya.
Ia rasa hangat,
kehangatan yang mengubahnya menjadi sesuatu berguna.
Wap.
Wap boleh digunakan untuk menggerakkan pelbagai jenis mesin.
Tiada tempat yang berminat dengan wap seperti di Amerika,
tempat ia akan mengubah keadaan negara itu selamanya.
Untuk memahami sebabnya, kita perlu melihat peta.
Pada mulanya, peneroka terkandas di pinggir Amerika,
dan meninggalkan bahagian tengah seperti pai beku dalam ketuhar gelombang.
Namun orang Amerika ketika itu bukan orang yang merendah diri
sama juga macam hari ini.
Mereka percayakan sesuatu dipanggil Takdir Nyata,
kepercayaan bahawa semua tanah milik mereka
dan Tuhan mahu mereka pergi ke Barat
dan menuntut semula daripada orang Asli Amerika
yang Dia sudah silap letak.
Apa itu Takdir Nyata?
Takdir Nyata ialah sebuah ideologi pada tahun 1840 dan 1850-an…
PROFESOR MADYA DALAM POLITIK GLOBAL
…di Amerika Syarikat,
bahawa Amerika diberi hak oleh Tuhan untuk ambil alih benua yang selebihnya
dan menyebarkan nilai serta kebaikannya dari Lautan Atlantik ke Pasifik.
Ya. Jadi, itu rancangan Tuhan?
Ya, itulah ideanya.
Maksudnya kita hamba Tuhan?
Saya rasa orang pada ketika itu akan kata
mereka mubaligh Tuhan di bumi
jadi mereka rasa mereka rela hati menggubal dasar itu
dan bukannya dipaksa berbuat begitu.
Namun setidaknya, awak hamba Tuhan.
Menunjukkan takdir kita itu bahaya.
Kita perlu meredah kawasan berbahaya dengan gerabak yang goyah
ketika kelaparan
atau sakit perut akibat disenteri,
digigit oleh ular atau dipenggal oleh Apache.
Ia seolah-olah Tuhan langsung tak mahu mereka buat begini.
Namun ciptaan kereta api wap mengubah semua itu.
Kereta api wap mengejek gerabak.
Bukan betul-betul. Ini bukan buku cerita kanak-kanak.
Orang Amerika mengeluarkan enjin wap
memulakan laluan daratan dan mengubah keseimbangan kuasa.
Sekarang, perang dengan orang Asli Amerika boleh dilakukan dengan cepat
dengan adanya khidmat kereta bufet.
Dengan adanya landasan, bandar kecil terbentuk di seluruh Barat.
Ia tempat yang bahaya dan tiada undang-undang,
tempat keadilan ditegakkan dengan hujung pistol saja
seperti koboi yang buat apa-apa saja untuk lindungi lembu dan orang mereka.
Boleh awak terangkan tentang benda ini?
Jadi ini revolver tentera Colt Single Action, Colt .45.
Masukkan peluru di sini.
PENJAGA SENJATA DAN ARTILERI
Kita perlu naikkan pemicu untuk setiap tembakan.
Adakah ini akan membunuh orang pada zaman dahulu,
atau boleh membunuh orang zaman sekarang juga?
Ia semestinya boleh membunuh orang zaman sekarang.
Ia sangat lama. Nampak macam sawat jam, bukan?
- Ya. - Pelurunya keluar perlahan-lahan?
Boleh kita lari lebih laju daripada peluru itu?
Tak boleh.
Awak boleh kata rupanya macam sawat jam.
Ia sama seperti mekanisme jam dengan ratchet di dalam.
- "Rat shit"? - Ratchet.
Dari mana peluru itu keluar? Daripada lubang kecil itu?
Ya. Itulah larasnya.
Boleh saya pegang itu dan tengok di hujungnya?
Atau nanti boleh tertembak mata?
Selalunya tak boleh.
Jadi sakit tak kalau tertembak di mata?
Sebab itu cuma kantung bawah mata, bukan?
Mungkin ia cuma terkeluar dan sakit sedikit
tapi kita boleh saja buat kerja macam biasa.
Entahlah. Saya rasa tiada tempat yang bagus untuk ditembak.
Kenapa manusia rasa perlu untuk cipta mesin membunuh macam ini?
Boleh awak beri jawapan yang ringkas dan padat?
Sebab kita manusia.
Nampaknya kita dicipta untuk berjuang demi sumber…
- Ya. - manusia lain.
Kita tak boleh lari daripada itu.
Saya tahu. Saya cuma rasa kita gila.
Senjata memainkan peranan besar dalam membentuk Amerika dan bunuh orang.
Sekarang pun, penggunaan senjata adalah penting untuk identiti negara mereka.
Kenapa orang Amerika ada hak untuk bunuh sesiapa dengan senjata?
Taklah.
Pembunuhan itu salah di Amerika Syarikat, namun mereka ada hak untuk miliki senjata.
- Mereka ada hak untuk simpan senjata. - Betul.
- Tetapi beruang tiada lengan. - Sebenarnya ada.
- Yakah? Ingatkan itu kaki. - Ya.
Saya bukan ahli biologi, tapi saya rasa apabila beruang berdiri,
itu mungkin lengan.
Dengan koboi, senjata dan kereta api berwapnya,
Amerika dikenali sebagai negara bebas
yang mungkin mengejutkan semua hamba.
Amalan perhambaan yang kejam masih tersebar luas di Amerika,
terutamanya di negeri Selatan.
Dengan fikir masak-masak tentang subjek itu,
orang di negeri Utara membuat penemuan menggerunkan,
bahawa dalam diri setiap hamba ialah manusia sebenar.
Negeri Utara tanya negeri Selatan Amerika apa yang mereka mahu diami,
jenis orang putih yang menumpang dengan bangsa lain
sambil layan mereka dengan teruk,
atau jenis yang berpura-pura tak buat begitu.
Perbalahan itu menjadi perang saudara,
zaman ketika Amerika hampir berpecah seperti hati ini.
Perang Saudara memecahbelahkan Amerika, bukan?
Saudara menyerang saudara.
Adakah semuanya berkonflik sampai mereka saling berperang?
Saya tak rasa begitu.
Mungkin ada perdebatan yang kuat dalam diri individu
tentang nak sertai pihak mana,
dan saya rasa mungkin itu yang awak maksudkan.
Kenapa orang kata itu perang moden pertama
sedangkan gambarnya dah bertahun-tahun lamanya?
Menarik yang awak rujuk gambar itu
sebab itu perang pertama yang ada fotografi sebenar.
Ketika itu, gambar sebahagian daripada konflik
dan mendokumenkan keganasan.
Mesti teruja untuk pergi ke Snappy Snaps selepas itu
dan tengok gambar yang menjadi dan yang tak.
Selepas empat tahun mengalami keganasan berkaitan perang,
negeri Utara menang dan memang begitu.
Ia satu kemenangan untuk Raja Utara, Abraham Lincoln.
Siapa Abraham Lincoln?
Kenapa dia ada banyak tatu pelik di perutnya?
Saya tak tahu maksud awak dengan tatu itu,
tetapi dia presiden AS, mungkin presiden AS yang terbaik.
Kononnya, dia ada tatu orang salji dan Robin di perutnya,
dan Robin itu ada misai.
Saya betul-betul tak tahu maksud awak.
Apabila Lincoln menjadi presiden, akhirnya perhambaan dimansuhkan
dan digantikan dengan prasangka bangsa.
Namun kisah Abraham Lincoln tiada penamat gembira.
Lima hari selepas Utara menang, takdir yang dahsyat menimpanya.
Dia dipaksa pergi ke teater untuk menonton drama.
Dia dibunuh oleh penjenayah yang baik,
namun yang zalimnya, selepas babak ketiga.
Abraham Lincoln ditembak di panggung teater, bukan?
Dia ditembak di bahagian mana?
Saya rasa maksud awak lokasi fizikal
dia ditembak,
iaitu di tempat duduk presiden di Ford's Theatre, Washington, DC.
Kenapa dia ditembak?
Adakah kerana dia tak nak tanggalkan topi?
Sebab dalam teater, ia akan menjengkelkan
apabila seseorang di depan kita pakai topi?
Dia di tempat duduk presiden
jadi setahu saya, tiada sesiapa di belakang dia.
Namun dia dibunuh oleh lelaki bernama John Wilkes Booth,
yang percaya dengan Negeri-negeri Gabungan.
Macam mana tembakan di kepala menjejaskan kemampuan Lincoln untuk memimpin?
Ia berakhir sebab dia mati 12 jam selepas ditembak.
Jadi dia tak boleh teruskan?
Tak boleh. Tidak sebagai mayat.
Zaman Lincoln mungkin berakhir,
tetapi Amerika mahu buat perkara yang sebaliknya.
Amerika mempertimbangkan elektrik
sejak Benjamin Franklin letak kunci pada tali layang-layang
daripada petir dari langit.
Pada tahun 1878, Thomas Edison mengusahakan cara untuk guna kuasa itu
untuk buat sesuatu yang luar biasa.
Sukar untuk bayangkan dunia jika Edison tak cipta mentol
dan kalau kita bayangkan pun,
pasti terlalu gelap untuk lihat benda di dalamnya.
Macam mana orang lihat ketika siang sebelum Edison cipta lampu?
Cahaya datang daripada matahari,
jadi orang boleh melihat di waktu siang kerana matahari.
AHLI SEJARAH SAINS
Mereka perlukan mentol pada waktu malam,
di tempat tiada matahari dan ketika kita tak nampak.
Jadi apa yang orang guna sebelum adanya mentol?
Mereka guna lilin atau minyak.
Jadi ada cahaya pada waktu siang dan lilin pada waktu malam.
- Ya. - Jadi, kita tak perlukan mentol.
Karya sepanjang hayatnya tak bermakna.
Satu lagi ciptaan Edison yang mengagumkan ialah fonografi.
RAKAN PENYELIDIK MUZIUM SAINS, LONDON
Boleh awak hentikan?
Ya, boleh.
Mengagumkan yang kita berada di sini
tetapi suara itu datang daripada zaman dahulu?
Jika saya bercakap ke dalam trumpet ini,
boleh saya tanya seseorang tentang keadaan mereka di sana?
Tak boleh sebab rakaman itu dibuat lebih 100 tahun yang lalu.
Tapi ini fonografi. Bukankah fungsinya sama macam telefon?
Fonografi bermaksud "tulisan bunyi" dalam Yunani,
jadi ia tak bermaksud telefon.
Jadi mereka boleh dengar kita tapi tak boleh balas.
Saya tak rasa mereka…
Mereka tak boleh dengar. Kita yang boleh dengar rakaman mereka.
Mereka tak boleh dengar dan balas suara kita.
Tak boleh.
Jadi apa gunanya?
Supaya kita boleh dengar muzik, suara dan bunyi.
Bolehkah ia rakam bunyi yang belum berlaku lagi?
Tidak.
Macam mana dengan bunyi yang berlaku lebih awal?
Jika bunyi itu dirakam pada waktu itu.
Ia tak boleh merakam sesuatu yang dah berlaku.
Sejujurnya, ia agak terhad.
Disebabkan fonografi Edison,
muzik klasik mampu membosankan berjuta-juta pendengar.
Kita perlu mainkan muzik klasik di orkestra.
Macam mana nak mainkan orkestra?
Adakah ia perlu ditiup,
atau salah satu alatan yang talinya perlu digesek dengan kayu?
Ya. Sebenarnya, orkestra bukan alatan tertentu.
Ya.
Jadi orkestra ialah gabungan pelbagai alatan muzik yang dimainkan bersama.
- Ya. Lebih daripada satu alatan. - Lebih daripada satu alatan.
Jadi perlu kedua-dua tangan dan mulut untuk mainkan orkestra?
Pemimpin yang perlu buat semua itu.
Namun orkestra itu sendiri
ialah entiti yang dibuat daripada alatan muzik yang berbeza.
Jadi tak boleh tiup seluruh orkestra?
Kerana Edison, dunia cahaya dan bunyi
telah dikuasai,
tetapi satu lagi sempadan belum lagi dikuasai,
iaitu dunia langit.
Manusia cuba bertahun-tahun untuk bina mesin terbang,
tapi perintis awal mendapati sukar untuk mara
selepas eksperimen terjunan pertama mereka.
Namun semua itu berubah apabila Orville and Wilbur Wright bersaudara
mengusahakan cabaran sah yang berjaya terhadap hukum graviti.
Jadi sejauh mana penerbangan pertama?
Pada hari Wright bersaudara jalankan beberapa penerbangan,
jauhnya cuma beberapa kaki.
PROFESOR SERANTA AWAM DALAM SAINS
Mereka boleh jalan saja.
Memang boleh, tapi bukan itu tujuannya.
Bila penerbangan pertama yang cukup lama untuk kita perlukan bilik air?
Apabila penerbangan komersial berkembang, jarak penerbangan akan jadi semakin jauh
dan penumpang ketika itu perlukan keselesaan
dengan adanya bilik air.
Pasti itu saat yang nyata
apabila pertama kali seseorang menyedari pesawat perlukan bilik air.
Itu lebih mengagumkan daripada Wright bersaudara.
Saya tak pernah fikir itu sebagai dramatik
atau perkembangan yang mengujakan.
Kenapa basikal tiada bilik air?
Jimat masa untuk kita.
Saya mungkin akan tulis dan letakkan hak cipta.
Tanpa bilik air pun, penerbangan bersejarah Wright bersaudara
mengubah pengangkutan selamanya,
dari segi yang masih belum difahami sepenuhnya.
Wright bersaudara melakukan penerbangan pertama lebih 100 tahun lalu.
Kenapa kita masih tak faham cara pesawat berfungsi?
Kita faham. Kita tahu fungsinya hari ini.
Namun realitinya, bagaimana ia berfungsi?
Kita ada persamaan matematik
yang menggambarkan cara udara bergerak di atas sayap pesawat.
Boleh awak terangkan cara ia berfungsi tanpa melibatkan sains?
Sukar untuk tak jelaskan sains di sebaliknya,
tepi kerana bentuk sayapnya,
daya di atas lebih besar daripada daya di bawah
jadi ia menolak pesawat ke udara.
Itu teori awak. Awak nak dengar teori saya?
- Okey. - Saya rasa itu disebabkan kepercayaan.
Ia kerana kita percaya pesawat boleh terbang.
Jadi media perlu terus berpura-pura,
kalau tak, ia akan jatuh dari langit.
Sama dengan Wi-Fi. Tak mungkin itu benar.
Kita cuma perlu ikut pantomim ini,
kalau tak, sia-sia saja.
Langit telah dikuasai.
Seterusnya, giliran jalan.
Sukar untuk kata orang cipta kereta pertama.
Oleh sebab ramai yang cuba,
halaman Wikipedia terlalu panjang untuk dibaca.
Mujurlah, ia tak penting kerana akhirnya,
seorang saja yang menjadi sinonim dengan kereta,
lelaki yang cipta kereta blokbuster pertama.
Namanya Henry Model T Ford,
dalam kebetulan, ini kereta dia.
Dengan enjin empat silinder, 2.9 liter
mengepam 20 kuasa kuda dan kelajuan 45 batu per jam,
Model T Ford memang kereta yang teruk,
lebih teruk daripada mana-mana kereta yang ibu anda pandu.
Tiada tempat untuk cas telefon anda,
tiada navigasi satelit atau sistem muzik.
Ia juga tak ada tempat letak cawan.
Walau bagaimanapun, ia lebih baik daripada kuda,
sebab ia tak menendang kalau anda pergi ke belakang.
Anda sukar nak jumpa psikopat duduk di sebelah,
tak macam kereta api.
Melainkan anda berhenti untuk tumpangkan seseorang yang bawa pemutar skru.
Namun ciptaan paling bijak Henry Model T Ford bukanlah kereta,
tapi cara ia dibuat.
Daripada mengerahkan seseorang untuk buat seluruh kereta seorang diri,
Ford mengerahkan ramai orang
untuk buat bahagian kecil kereta setiap seorang, berulang kali.
Ia satu revolusi di tempat kerja yang bosan dan tiada makna.
Pengeluaran besar-besaran memerlukan tenaga kerja yang banyak.
Berjuta-juta pergi ke AS untuk mencapai Impian Amerika.
Keperluan untuk kapal yang lebih besar membawa kepada ciptaan Titan 1C,
kapal selam sekali guna yang pertama di dunia.
Selama bertahun-tahun, manusia cuma memandang laut,
teringin untuk tenggelam macam batu,
dan Titan 1C akan merealisasikan impian itu.
Ia satu kejayaan besar.
Dalam pelayaran sulungnya, Titan 1C berlayar dari Southampton
ke dasar laut,
tempat peneroka yang berani boleh hidup dalam kemewahan
selama beberapa ketika, mereka mendapati
bahawa suasana di dasar laut tidak dapat didiami.
Setelah menguasai cahaya, bunyi, langit, jalan,
dan dasar laut,
manusia akan menemui sesuatu yang tak pernah didengari sebelum ini,
atas jasa ahli sains wanita, Marie Curie,
pengasas radiasi.
Macam mana Marie Curie sedar dia telah menemui
keradioaktifan jika ia tidak dapat dilihat?
Marie Curie mencipta perkataan keradioaktifan.
Keradioaktifan adalah ketika bahan seperti radium, polonium, plutonium
berikan banyak tenaga dan luluh secara semula jadi.
Jadi ia benda yang nyata walaupun tak dapat dilihat.
Ya, banyak benda nyata yang tak dapat dilihat.
Jadi ia seperti chakra dan medan tenaga.
Macam yang dalaman wajah kita
yang menghubungkan horoskop kita dan mempengaruhi cara kita hadam gluten.
Ia nyata, bukan?
Saya tak rasa itu nyata.
Saya rasa itu nyata.
- Banyak… - Mak Cik Carol saya padankan chakra.
Upahnya 80 pound sejam.
Saya rasa kalau dia jana wang sebanyak itu,
ia tak mengarut, bukan?
Secara tragisnya, sifat ingin tahu Curie membawa maut.
Pendedahan jangka panjang kepada radiasi dikatakan penyebab kepada kematiannya.
Ia tak adil, bukan?
Kalau ahli sains lelaki macam Bruce Banner terdedah dengan radiasi gama,
dia dapat jadi adiwira, bukan?
Dia ada buku komik sendiri dan francais filem.
Marie Curie pula terbunuh begitu saja.
Bruce pula boleh jadi Hulk.
Itu tak adil, bukan?
Bukankah ini salah patriarki?
Juga, apa itu patriarki?
Sementara itu, ahli sains wanita yang lain
mengusahakan teori sendiri.
Ahli fizik dan model lidah profesional, Albert Einstein,
muncul dengan teori relativiti, persamaan E = MC kuasa dua,
yang tiada sesiapa faham sehingga hari ini.
Saya cuma sebut sebab ia akan jadi penting nanti.
Einstein berpendapat tiada apa yang lebih cepat daripada kelajuan cahaya.
Tetapi bayang-bayang lebih cepat daripada cahaya.
Kalau saya suluh lampu ke dinding itu,
- tapi saya letakkan di belakang, - Ya.
bayang-bayang saya dulu muncul sebelum cahaya.
Macam mana Einstein nak jelaskan itu?
Saya rasa dia akan kata semuanya berlaku dengan cepat
sampai tak nampak betul-betul.
Dia selalu ada jawapan, bukan?
Abad ke-20 bermula dengan cepat,
dengan sains yang muncul dengan ciptaan demi ciptaan,
sampai tak boleh sunting semuanya bersama.
Ada beberapa ciptaan ini mempunyai sisi gelap.
Mereka boleh digunakan untuk bunuh orang
dan bukan dengan cara yang bagus.
Perang Dunia Pertama dikenali sebagai perang untuk menamatkan semua perang
walaupun ada ahli sejarah yang mempertikaikannya.
Namun ia perang berteknologi tinggi pertama,
dengan pesawat, mesingan dan kereta kebal
semuanya keluar untuk melawan manusia yang menciptanya.
Walaupun tiada kepercayaan, ideologi, hati atau jiwa,
mesin membunuh ini menang.
Skor akhir ialah senjata 20 juta, manusia kosong.
Apabila manusia pergi berperang, keadaan selalunya kucar-kacir.
Ada banyak jeritan berlaku?
Mestilah banyak jeritan teruk yang berlaku.
Ia mungkin arahan yang dikeluarkan,
atau juga jeritan orang hampir mati.
Jadi ada risiko tinitus bagi sesiapa yang berdekatan.
Kalau kita terus buat begitu, kasihanlah.
Saya bukan nak jadi kontroversi
tapi sejujurnya, perang itu nampak macam sia-sia.
Ia memang aktiviti manusia tertentu yang popular.
Mungkin itu cuma sifat kita.
Apa yang buat kita sebagai makhluk saling berperang macam itu?
Boleh awak beri jawapan dalam satu ayat ringkas?
Sebab kalau tak, penyunting akan rasa jengkel.
Takut, hormat dan minat.
Yakah? Tiga perkara itu…
Itu kesimpulannya.
Baiklah.
Saya tak tahu penyunting ini, tapi itu saja jawapannya.
Perang Dunia Pertama yang kejam beri ilham kepada
banyak puisi perang mengganggu jiwa dan kesusasteraan pencipta damai,
yang disiarkan beberapa dekad sebelum keluaran lagu tekno Belgium,
"Pump Up The Jam."
PERSEMBAHAN MUZIK LAIN YANG NAMA MULA DENGAN "T"
TERMASUK THE CURE, THE ISLEY BROTHERS DAN THE VELVET UNDERGROUND
APABILA VIDEO INI DISIARKAN PERTAMA KALI PENONTON TAKUT IA NYATA
DAN LAGU ITU AKAN DIPAM KE RUMAH MEREKA MELALUI SKRIN
JIKA ANDA KELUAR, BOLEH BELIKAN COKE ZERO DAN TWIX?
MAAF - ITU MESEJ KEPADA UTUSAN
Berjuta orang muda mati ketika perang,
tapi mujurlah manusia telah menemui sejenis manusia baru,
iaitu wanita.
Wanita selalu wujud dalam sejarah latar belakang,
selalunya digunakan sebagai manusia bela untuk lelaki,
yang bertahan kerana kemampuan sakti untuk melahirkan manusia
dengan alat sulit mereka.
Namun pada awal abad ke-20,
ahli sains sosial menemui sesuatu yang mengagumkan,
yang wanita boleh buat semua yang lelaki buat
tanpa perlu bercakap tentangnya.
Mereka juga dapat mengundi.
Akhirnya, wanita boleh memilih orang mana yang boleh beri mereka arahan.
UNDIAN UNTUK WANITA
Wanita mula bebas daripada pakaian seragam tradisional,
berpakaian kurang macam perabot lama dan lebih kepada pekhemah muda.
Mereka minum, merokok dan menari dengan kelajuan penuh,
pada kadar bingkai yang dahsyat.
Sementara itu, di Hollywood,
sejenis hiburan yang baru dicipta,
iaitu filem.
Kita tak perlu fokus atau guna imaginasi
untuk menonton filem, tak seperti buku.
Sesiapa termasuklah orang malas atau dungu pun boleh berseronok
dengan duduk saja dan pandang skrin,
macam yang anda buat sekarang.
Walaupun demikian, filem awal semuanya teruk, seperti yang ini.
Namun disebabkan filem awal seperti inilah
kita dapat lihat kehidupan sebenar pada zaman dahulu.
Semua orang bergerak dengan cepat dan kerap jatuh.
Kenapa orang dalam filem lama bergerak terlalu cepat?
Adakah kerana itu pertama kali mereka muncul di kamera dan gementar
atau kerana itu filem senyap jadi mereka tak boleh dengar pengarah
menjerit dan suruh mereka perlahankan?
Ia ada kaitan dengan kadar bingkai kamera
yang berbeza dengan kamera sekarang.
Jadi, itu salah kita.
Kita mainkan dengan terlalu cepat
dan para pelakon terpaksa cepatkan untuk memastikan
mereka dapat padatkan semua cerita sebelum kredit akhir.
Mesti mereka panik. Apa berlaku jika mereka tak boleh kejar?
Adakah filem itu dirakam dengan pelakon yang belum muncul?
Cuma rakaman bilik kosong.
Pelakon cuma buat pada kelajuan biasa. Cuma…
Cuma kelajuan main semula
yang buat mereka nampak macam bergerak dengan sangat cepat.
Bolehkah kita berkomunikasi dengan pelakon dalam filem
dan beritahu tak apa dan mereka boleh bertenang?
Tak, sekarang mereka dah mati.
Filem awal ada sari kata
jadi orang oleh tonton di telefon dengan suara dimatikan.
Namun tidak lama selepas itu, mereka juga jumpa cara untuk buat bunyi.
Apa yang lebih memuaskan awak?
Bacaan itu akhirnya tak diperlukan.
Era kezaliman tulisan yang berabad lamanya akhirnya tamat.
Namun ketika manusia memulakan era baru yang penuh harapan,
ia menjadi sia-sia.
Kegelapan menyelubungi seluruh Eropah,
dengan francais Perang Dunia yang akan berlaku lagi.
Tak lama lagi, dunia akan terlibat dengan satu lagi perang dunia.
Memandangkan perang ini diteruskan dengan mesin yang lebih dahsyat daripada dulu,
nampaknya tiada penamat bagi pembunuhan beramai-ramai ini.
Kemudian, orang Amerika muncul dengan idea.
Daripada jatuhkan banyak bom kecil di Jepun macam mereka buat di Jerman,
apa kata mereka jatuhkan bom yang besar?
Dengan menggunakan teori Einstein, yang saya sebut awal tadi,
mereka mulakan Projek Manhattan yang dilakukan oleh lelaki bertopi,
yang muncul dengan sesuatu yang menakutkan,
bom atom dipanggil Little Boy,
senjata paling berkuasa dengan nama paling salah pernah digunakan.
Sekuat mana Little Boy itu?
Mari anggap begini.
Jika bom itu dijatuhkan di rumah Sean, bekas kekasih saya di Westhoughton,
semua benda dari bulatan Chequerbent di A58
sehingga kedai bunga di sebelah Kelab Golf Common
pasti musnah semuanya.
Letupan pertama pasti akan buat Sean lesap,
sementara kabinet arked Pac-Man yang lama
yang dia pernah baiki ketika hari jadi saya
pasti tak boleh dimainkan
akibat ribut api yang berlaku.
Semua dari Wigan ke Bolton akan musnah menjadi abu.
Middlebrook, hilang.
Bickershaw, hilang.
Hindley Green? Lupakan saja.
KEMENANGAN! JEPUN MENYERAH
Ketakutan bom atom menamatkan Perang Dunia Kedua.
Semua orang sudah muak,
dan dunia setuju untuk kali kedua dalam episod ini
untuk tidak berperang lagi.
Janji yang tidak dimungkiri
selama 52 saat dalam episod 5.
Tenang rasanya apabila menyedari
sekarang, kita tak ada senjata nuklear?
Bergantung pada orang yang awak rujuk sebagai "kita".
Orang British ada senjata nuklear
dan baru-baru ini mereka putuskan untuk tingkatkan…
jumlah kepala peledak yang mereka miliki.
Tapi, tapi pelurunya kosong, bukan? Semuanya kosong.
Taklah. Langsung tidak.
Ia sistem misil yang berupaya penuh dengan kepala peledak nuklear.
Banyak negara yang memilikinya.
Saya rasa perang nuklear dan ancaman kemusnahan nuklear
kekal bersama kita.
Baiklah. Boleh kita cakap tentang sesuatu yang lebih ceria?
Boleh saja.
Awak suka Abba?
- Saya suka Abba. - Ya.
- Yakah? - Ya.
Apa lagu kegemaran Abba awak?
- "Dancing Queen". - Ya, "Dancing Queen".
Ia hebat, bukan?
Episod seterusnya, kita akan lihat Perang Dingin antara Tidur dan Barat
membuka jalan untuk rock n' roll,
yang membuka jalan untuk hippie yang berlawanan budaya,
yang membuka jalan untuk Steve Jobs mencipta komputer dan telefon pintar,
yang membuka jalan untuk sosial media,
yang membuka jalan untuk membatalkan semua kemajuan
yang manusia telah buat setakat ini.
Media sosial telah memecahbelahkan manusia, bukan?
Seperti hal yang berlaku pada beruang.
Beruang apa?
Beruang kutub.
Terjemahan sari kata oleh Rasheeqa Bahida